**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.358/14(prot. Nr.14, 9.§) |

Par 2017.gada 14.septembra

lēmuma Nr.373 atcelšanu

Pamatojoties uz Teritorijas attīstības plānošanas likuma 12.panta pirmo daļu un 24.panta pirmo daļu, ņemot vērā, ka:

Liepājas pilsētas dome 2017.gada 14.septembrī pieņēma lēmumu Nr.373 “Par lokālplānojuma, kas groza teritorijas plānojumu Ezermalas ielai starp Jauno ostmalu un Zirgu salu un zemesgabalam Ezermalas ielā 2A, Liepājā, izstrādes uzsākšanu un darba uzdevuma apstiprināšanu” (turpmāk arī - Lokālplānojums), kurš līdz šim nav izstrādāts.

 Liepājas valstspilsētas pašvaldībā pēdējo gadu laikā ir realizēti vairāki projekti: Ezermalas ielas pārbūve un tilta pār Tirdzniecības kanālu (bijušais dzelzceļa tilts) pārbūve par gājēju un velosipēdistu tiltu; Laivu ielaišanas vietas atjaunošana; Brīvdabas aktīvā sporta centra izbūve Zirgu salā un citi, kas nozīmē, ka lielākā daļa darba uzdevumā noteikto mērķu un uzdevumu ir sasniegti un Lokālplānojuma izstrāde Ezermalas ielai starp Jauno ostmalu un Zirgu salu nav nepieciešama.

 Ievērojot, ka mainījusies faktiskā situācija un Lokālplānojuma darba uzdevums un institūciju nosacījumi nav aktuāli, lēmums par Lokālplānojuma izstrādi ir atceļams.

Izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

 1. Atcelt Liepājas pilsētas domes 2017.gada 14.septembra lēmumu Nr.373 “Par lokālplānojuma, kas groza teritorijas plānojumu Ezermalas ielai starp Jauno ostmalu un Zirgu salu un zemesgabalam Ezermalas ielā 2A, Liepājā, izstrādes uzsākšanu un darba uzdevuma apstiprināšanu”.

 2. Uzdot Lokālplānojuma izstrādes vadītājam ievietot lēmumu Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā.

 3. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas būvvaldei, Finanšu pārvaldei, Izpilddirektora birojam, Nekustamā īpašuma pārvaldei, Liepājas Jūrniecības koledžai |